1. **NACRT UGOVORA O FINANCIRANJU PROGRAMA/PROJEKTA**

Primorsko-goranska županija, Rijeka, Adamićeva 10, zastupana po Županu Zlatku Komadini, dipl.ing.

i

\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_, \_\_\_\_\_\_\_\_\_\_\_\_, \_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_,

sklopili su sljedeći

**UGOVOR**

**O FINANCIRANJU PROGRAMA/PROJEKTA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Članak 1.

Ovim ugovorom uređuju se međusobni odnosi između Primorsko-goranske županije (u daljnjem tekstu: Županija) i \_\_\_\_\_\_\_\_\_\_\_\_\_, (u daljnjem tekstu: Korisnik) radi sufinanciranja programa/projekta „ \_\_\_\_\_\_\_\_\_\_\_\_\_\_\_\_\_“ (u daljnjem tekstu: Program/Projekt) u 2023. godini.

Članak 2.

Župan Primorsko-goranske županije donio je \_\_\_\_\_\_\_ 2023. godine Odluku o odabiru programa/projekta „ \_\_\_\_\_\_\_\_\_\_\_\_\_\_\_\_\_\_\_“.

Sukladno Odluci iz stavka 1. ovog članka, Županija će sufinancirati provedbu programa/projekta u iznosu od \_\_\_\_\_\_\_\_\_ eura.

Sredstva iz stavka 2. ovog članka osigurana su na poziciji Proračuna \_\_\_\_\_\_\_\_\_\_\_\_\_\_\_\_.

Korisnik se obvezuje odobrena financijska sredstva koristiti prema financijskom planu iz obrasca proračuna/troškovnika programa/projekta koji je sastavni dio ovog Ugovora.

Članak 3.

Cilj programa/projekta je \_\_\_\_\_\_\_\_\_\_\_\_\_\_.

Korisnik se obvezuje provesti sljedeće aktivnosti: \_\_\_\_\_\_\_\_\_\_\_\_\_\_\_\_\_\_\_\_\_.

Korisnik se obvezuje aktivnosti iz stavka 2. ovog članka provesti sukladno pravilima struke. Korisnik preuzima isključivu odgovornost za provedbu programa/projekta.

Za provedbu programa/projekta isključivo je odgovoran Korisnik.

Korisnik se obvezuje program/projekt provesti u razdoblju od \_\_\_ do \_\_\_ 2023. godine.

Članak 4*. (za sufinanciranje programa/projekta do 4.000,00 eura)*

Županija će 100 % sredstva iz članka 2. stavka 2. ovoga Ugovora isplatiti Korisniku jednokratno na njegov žiro račun broj­­­­­­\_\_\_\_\_\_\_\_\_\_\_\_\_\_\_\_\_\_\_\_\_, u roku od 30 dana od dana sklapanja ovoga Ugovora.

Članak 4*. (za sufinanciranje programa/projekta iznad 4.000,00 eura)*

Županija će 50% sredstva iz članka 2. stavka 2. ovoga Ugovora isplatiti Korisniku jednokratno, na njegov žiro račun broj­­­­­­\_\_\_\_\_\_\_\_\_\_\_\_\_\_\_\_\_\_\_\_\_, u roku od 30 dana od sklapanja ovoga Ugovora.

Preostalih 50% sredstava, Županija će Korisniku isplatiti na njegov žiro račun broj \_\_\_\_\_\_\_\_\_\_\_\_\_\_, u roku od 30 dana od dostave prvog (polugodišnjeg) izvješća iz članka 5. ovoga Ugovora uz uvjet da je isto izrađeno sukladno odredbama ovoga Ugovora.

Članak 5.

Korisnik se obvezuje dostaviti Županiji dva (2) pisana izvješća o provedbi Programa/Projekta (opisno izvješće i financijsko izvješće), i to:

* prvo (polugodišnje) izvješće do 20. 7. 2023. godine,
* završno (godišnje) izvješće do 20. 01. 2024. godine.

Izvješća iz stavka 1. ovoga članka treba sadržavati sve podatke i pokazatelje temeljem kojih se može izvršiti kontrola provedbe aktivnosti iz članka 3. stavka 2. ovoga Ugovora, te specifikaciju svih troškova koji se podmiruju sredstvima osiguranim ovim Ugovorom, kao i dokaze o učinjenim troškovima (npr. račun, dokaz o plaćanju računa – bankovni izvod, obračun plaće/honorara, dokaz o isplati radniku/izvoditelju, ugovor o djelu i dr.).

Županija će u roku od 30 dana od dana sklapanja ovoga Ugovora dostaviti Korisniku na adresu njegove e-pošte obrasce opisnog i financijskog izvješća iz stavka 1. ovoga članka, u formatu primjerenom za elektroničku uporabu (word/excel).

Županija zadržava pravo tražiti od Korisnika nadopunu ili pojašnjenje pojedinih dijelova izvješća iz stavka 1. ovoga članka.

Na izričiti zahtjev Županije, Korisnik se obvezuje dostaviti i privremena izvješća.

Članak 6.

Korisnik se obvezuje u svim aktivnostima usmjerenim na promociju Programa/Projekta (odnosi s medijima, izrada informativnih, edukacijskih i komunikacijskih materijala i sl.) primjenjivati vizualni identitet Županije, sukladno odredbama Pravilnika vizualnog identiteta projekata i aktivnosti financiranih sredstvima Primorsko-goranske županije, dostupnog na web stranicama Županije <http://www.pgz.hr>.

Članak 7.

Korisnik se obvezuje omogućiti Županiji kontrolu i nadzor nad provedbom Programa/Projekta.

Nadzor se provodi neposrednim uvidom službenika Županije nad provedbom planiranih aktivnosti bez prethodne najave Korisniku, dostavom izvješća, obavijesti i sl.

Korisnik je obvezan, na zahtjev Županije, bez odgode dostaviti podatke o planiranim aktivnostima u mjesecu na koji se zahtjev odnosi.

Članak 8.

Ugovorne strane suglasno utvrđuju da će se njihova međusobna komunikacija vezana za provedbu odredbi ovoga Ugovora odvijati pisanim putem (pošta, e-pošta).

Adresa e-pošte Korisnika za komunikaciju sa Županijom u smislu odredbe stavka 1. ovoga članka je: .

Poslove u vezi provedbe ovoga Ugovora od strane Županije obavlja Upravni odjel za zdravstvo.

Članak 9.

Sredstva iz članka 2. stavka 2. ovoga Ugovora Korisnik se obvezuje utrošiti strogo namjenski, isključivo za Ugovorom utvrđenu svrhu.

Županija ima pravo obustaviti dodjelu ili tražiti povrat doznačenih sredstava uvećanih za zakonsku zateznu kamatu ukoliko Korisnik:

* nije realizirao Program/Projekt utvrđen proračunom/troškovnikom i ugovorom,
* nije utrošio sva odobrena i doznačena sredstva,
* sredstva nije koristio namjenski,
* iz neopravdanih razloga nije podnio izvješće u propisanom roku.

Županija ima pravo obustaviti dodjelu ili smanjiti iznos sredstava namijenjenih provedbi Programa/Projekta i u slučaju da dođe do poremećaja u ostvarivanju planiranih prihoda Proračuna Županije.

O okolnostima iz stavka 2. i 3. ovoga članka, Županija će obavijestiti Korisnika pisanom obaviješću.

Članak 10.

U svrhu osiguranja povrata već isplaćenih sredstava u slučajevima iz članka 9. ovoga Ugovora, Korisnik prilikom potpisa ovoga Ugovora predaje Županiji bjanko zadužnicu koja glasi na iznos \_\_\_\_\_\_\_\_\_\_eura, ispunjenu i ovjerenu sukladno Pravilniku o obliku i sadržaju bjanko zadužnice („Narodne novine" broj 115/12, 82/17 i 154/22).

Bjanko zadužnicu iz stavka 1. ovoga članka Županija će iskoristiti, odnosno naplatiti, ukoliko Korisnik nakon pisane obavijesti Županije iz članka 9. stavka 4. ovoga Ugovora ne izvrši povrat uplaćenih sredstava Županiji.

Nakon proteka ugovornog razdoblja i izvršenja svih ugovornih obveza od strane Korisnika, Županija će neiskorištenu bjanko zadužnicu vratiti Korisniku izravnom predajom ili preporučenom pošiljkom.

Članak 11.

Korisnik se obvezuje pravodobno obavijestiti Županiju o eventualnoj potrebi izmjene Ugovora.

Korisnik može tražiti izmjenu Ugovora najkasnije do 20.11.2023. godine.

Izmjena Ugovora iz stavka 1. ovoga članka zahtijeva sklapanje dodatka ugovoru, osim u slučaju manje bitnih izmjena Ugovora.

Manje bitnim izmjenama ugovora u smislu odredbe stavka 3. ovoga članka smatraju se :

- izmjene troškovnika unutar grupa odobrenih stavki manje od 20%;

- promjena osobe prijavljene kao izvoditelj pojedine programske aktivnosti;

- promjena bankovnog računa, adrese ili drugih kontakata Korisnika;

- manje izmjene aktivnosti koje ne utječe na planirani opseg i ciljeve

programa/projekta.

Županija prilikom svake obavijesti Korisnika o potrebi izmjene Ugovora procjenjuje o kakvoj se izmjeni Ugovora radi te je li potrebno izraditi Dodatak ugovoru.

Članak 12.

Korisnik potpisom ovoga Ugovora daje Županiji, sukladno Uredbi (EU) 2016/679 o zaštiti pojedinaca u vezi s obradom osobnih podataka i o slobodnom kretanju takvih podataka i Zakonu o provedbi Opće uredbe o zaštiti podataka (“Narodne novine” broj 42/18), privolu za korištenje osobnih podataka sadržanih u prijavi programa/projekata čije je financiranje predmet ovog Ugovora te svim dokumentima/ispravama priloženim uz tu prijavu, kao i dokumentima i/ili izvješćima dostavljenim Županiji tijekom trajanja ovoga Ugovora, te razmjenu istih podataka između Primorsko-goranske županije i sredstava javnog priopćavanja (medija) i mjerodavnih državnih i javnih institucija, sve u svrhu promocije i/ili kontrole financiranja programa/projekta, do opoziva.

Članak 13.

Svaka ugovorna strana zadržava pravo otkazati ovaj Ugovor, pisanom obaviješću o otkazu, u slučaju kršenja obveza od druge ugovorne strane.

Županija zadržava pravo otkazati ovaj Ugovor i u slučaju iz članka 9. stavka 3. ovoga Ugovora, bez ikakve daljnje odgovornosti prema Korisniku.

Članak 14.

Sve sporove koji mogu nastati u svezi s provedbom ovoga Ugovora, ugovorne strane nastojat će riješiti sporazumno.

U suprotnom, ugovara se mjesna nadležnost stvarno nadležnog suda u Rijeci.

Članak 15.

Za sve slučajeve koji nisu regulirani odredbama ovoga Ugovora, Županija i Korisnik utvrđuju da se imaju primjenjivati odredbe Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine PGŽ" broj 34/15 i 18/21), a Korisnik je u obvezi u svemu postupati sukladno odredbama istoga Pravilnika.

Članak 16.

Ovaj Ugovor stupa na snagu danom potpisa ovlaštenih osoba Županije i Korisnika, uz ispunjenje uvjeta iz članka 10. stavka 1. ovoga Ugovora.

Članak 17.

Ovaj Ugovor je sastavljen u pet (5) istovjetnih primjeraka, od kojih Županija zadržava tri (3), a Korisnik dva (2) primjerka.

U Rijeci, \_\_\_\_\_\_\_\_ 2023. godine.

KLASA:

Broj: URBROJ:

Za Za Primorsko-goransku županiju

Predsjednik/ica